Borne (Alankomaat)

Borne () on kunta Alankomaissa Overijsselin provinssissa. Asukkaita kunnassa on 21 125 (31.12.2008) ja väestötiheys on 813 as./km². Kunnan pinta-ala on 26,15 neliökilometriä, josta vettä on 0,15 km². Bornen pormestari on Cees Brekelmans ja keskuspaikkakunta samanniminen kuin kuntakin.

Bornen naapurikunnat ovat Tubbergen pohjoisessa, Dinkelland koillisessa, Hengelo kaakossa, Hof van Twente lounaassa ja Almelo luoteessa.

Bornen kuntaan kuuluvat myös Hertmen ja Zenderenin asutuskeskukset (). Aikaisemmin kuntaan kuului myös Bornerbroekin kylä, joka 1. tammikuuta 2001 alkaen on kuulunut naapurikunta Almeloon. Saksassa Nordrhein-Westfalenin osavaltiossa sijaitseva Rheine on ollut vuodesta 1983 lähtien Bornen ystävyyskaupunki.

Bornessa sijaitsee rautatieasema.

 Tunnettuja asukkaita 
Tessa Boomkamp (s. 1977), laulaja, rumpali, kitaristi
Evelien Harberink, näyttelijä
Niels Oude Kamphuis (s. 1977), jalkapalloilija
Laus Steenbeeke (s. 1959), näyttelijä
Marleen Veldhuis (s. 1979), uimari
Kirsten Vlieghuis (s. 1976), uimari

 Lähteet 

 Aiheesta muualla 

Virallinen kotisivu 

pienoiskuva|vasen|Kartta Bornen kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).

Luokka:Overijsselin kunnat